----

----

III Πληροφορίες

Επιτροπή

----

Προκήρυξη κενής θέσης

ΔΙΕΥΘΥΝΤΉ

(Βαθμός Α*14)

(άρθρο 29 παράγραφος 2 του κανονισμού υπηρεσιακής κατάστασης)

COM/2005/10003

(2005/C 218 A/01)

Η Επιτροπή προτίθεται να διορίσει διευθυντή για το Ινστιτούτο Υγείας και Προστασίας του Καταναλωτή της Γενικής Διεύθυνσης Κοινού Κέντρου Ερευνών, στην Ίσπρα (Ιταλία).

Η λεπτομερής περιγραφή καθηκόντων, τα κριτήρια επιλογής και λεπτομέρειες για την υποβολή αίτησης βρίσκονται στην ακόλουθη διεύθυνση:

http://europa.eu.int/comm/dgs/personnel_administration/working_senior_mgt_en.htm

Ο ανώτερος αυτός υπάλληλος θα επιλεγεί και θα διοριστεί από την Επιτροπή σύμφωνα με τις οικείες διαδικασίες επιλογής και πρόσληψης. Οι μισθοί και οι όροι απασχόλησης είναι εκείνοι που ορίζονται στον κανονισμό υπηρεσιακής κατάστασης για τους υπαλλήλους βαθμού A*14 των Ευρωπαϊκών Κοινοτήτων. Η Επιτροπή εφαρμόζει πολιτική ίσων ευκαιριών.

Για να έχουν δυνατότητα επιλογής, οι υποψήφιοι πρέπει: να είναι υπήκοοι κράτους μέλους της Ευρωπαϊκής Ένωσης, να είναι κάτοχοι πανεπιστημιακού τίτλου που παρέχει τη δυνατότητα πραγματοποίησης διδακτορικών σπουδών, να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα σε επίπεδο καθηκόντων που αντιστοιχεί στα ανωτέρω προσόντα, μεταξύ της οποίας και 5ετή τουλάχιστον πείρα σε ανώτερη διευθυντική θέση, να κατέχουν άριστα μία από τις επίσημες γλώσσες της Ευρωπαϊκής Ένωσης και να έχουν επαρκή γνώση μιας ακόμη από τις εν λόγω επίσημες γλώσσες.

Η υποβολή αιτήσεων γίνεται μέσω της ακόλουθης διεύθυνσης στο Διαδίκτυο

http://europa.eu.int/comm/dgs/personnel_administration/seniormanagementvacancies/index_en.html

και πρέπει να τηρούνται οι οδηγίες σχετικά με τα διάφορα στάδια της διαδικασίας. Σημειώστε ότι είναι απαραίτητο να διαθέτετε ηλεκτρονική διεύθυνση. Η διεύθυνση αυτή θα χρησιμεύσει για την ταυτοποίηση της εγγραφής σας.

Η προθεσμία εγγραφής λήγει στις 6 Οκτωβρίου 2005. Οι ηλεκτρονικές εγγραφές μπορούν να γίνονται το αργότερο έως τις 12.00 το μεσημέρι, ώρα Βρυξελλών.

----

----

Προκήρυξη κενής θέσης

ΔΙΕΥΘΥΝΤΉ

(Βαθμός Α*14)

(άρθρο 29 παράγραφος 2 του κανονισμού υπηρεσιακής κατάστασης)

COM/2005/10005

(2005/C 218 A/02)

Η Επιτροπή προτίθεται να διορίσει διευθυντή στη διεύθυνση C — «Δημόσια υγεία και αξιολόγηση των κινδύνων» της Γενικής Διεύθυνσης Υγείας και Προστασίας των Καταναλωτών (ΓΔ SANCO).

Η λεπτομερής περιγραφή καθηκόντων, τα κριτήρια επιλογής και λεπτομέρειες για την υποβολή αίτησης βρίσκονται στην ακόλουθη διεύθυνση:

http://europa.eu.int/comm/dgs/personnel_administration/working_senior_mgt_en.htm

Ο ανώτερος αυτός υπάλληλος θα επιλεγεί και θα διοριστεί από την Επιτροπή σύμφωνα με τις οικείες διαδικασίες επιλογής και πρόσληψης. Οι μισθοί και οι όροι απασχόλησης είναι εκείνοι που ορίζονται στον κανονισμό υπηρεσιακής κατάστασης για τους υπαλλήλους βαθμού A*14 των Ευρωπαϊκών Κοινοτήτων. Η Επιτροπή εφαρμόζει πολιτική ίσων ευκαιριών.

Για να είναι επιλέξιμοι, οι υποψήφιοι πρέπει: να είναι υπήκοοι ενός από τα δέκα νέα κράτη μέλη της Ευρωπαϊκής Ένωσης (Κύπρος, Τσεχική Δημοκρατία, Εσθονία, Ουγγαρία, Λεττονία, Λιθουανία, Μάλτα, Πολωνία, Σλοβακία, Σλοβενία), να είναι κάτοχοι πανεπιστημιακού τίτλου που παρέχει τη δυνατότητα πραγματοποίησης διδακτορικών σπουδών, να διαθέτουν, μετά την απόκτηση του πανεπιστημιακού τίτλου, 12ετή τουλάχιστον επαγγελματική πείρα σε επίπεδο καθηκόντων που αντιστοιχεί στα ανωτέρω προσόντα, μεταξύ της οποίας και 6ετή τουλάχιστον πείρα σε ανώτερη διευθυντική θέση, να κατέχουν άριστα μία από τις επίσημες γλώσσες της Ευρωπαϊκής Ένωσης και να έχουν επαρκή γνώση μιας ακόμη από τις εν λόγω επίσημες γλώσσες.

Η υποβολή αιτήσεων γίνεται μέσω της ακόλουθης διεύθυνσης στο Διαδίκτυο

http://europa.eu.int/comm/dgs/personnel_administration/seniormanagementvacancies/index_en.html

και πρέπει να τηρούνται οι οδηγίες σχετικά με τα διάφορα στάδια της διαδικασίας. Σημειώστε ότι είναι απαραίτητο να διαθέτετε ηλεκτρονική διεύθυνση. Η διεύθυνση αυτή θα χρησιμεύσει για την ταυτοποίηση της εγγραφής σας.

Η προθεσμία εγγραφής λήγει στις 6 Οκτωβρίου 2005. Η ηλεκτρονική εγγραφή μπορεί να γίνει το αργότερο έως τις 12.00 το μεσημέρι, ώρα Βρυξελλών.

----